|  |
| --- |
| TVIRTINU |
| Administracijos direktorius |
| Sigitas Žvinys |
| 2024-12-06 |

**STATINIO PROJEKTAVIMO TECHNINĖ UŽDUOTIS**

1. BENDRA INFORMACIJA

|  |  |
| --- | --- |
| 1. STATYTOJAS | Molėtų rajono savivaldybė, įstaigos kodas 111106995 |
| 1. UŽSAKOVAS | Molėtų rajono savivaldybės administracija, įstaigos kodas 188712799  Vilniaus g. 44, Molėtai  Kontaktinis asmuo: Statybos ir žemės ūkio skyriaus vedėjas, tel. (8 383) 54740, el. p. rimantas.savelis@moletai.lt |
| 1. STATINIO PROJEKTO PAVADINIMAS | Kranto g., Dubingių mstl., Molėtų r. sav. kapitalinis remontas ir poilsio infrastruktūros įrengimo (Asvejos ežero pritaikymas lankymui) projektas |
| 1. STATINIO ADRESAS | Kranto gatvė, Kranto g. 2A, Kranto g. 11 Dubingių sen., Dubingių mstl., Molėtų r. sav. |
| 1. NAUDOJIMO PASKIRTIS | 1. Inžinerinių statinių grupė: susisiekimo komunikacijų statiniai, gatvių paskirties statiniai 2. Inžinerinių statinių grupė: kiti inžineriniai statiniai, kitos paskirties statiniai |
| 1. STATINIO APIBŪDINIMAS, ESAMA PADĖTIS | 1. Kapitališkai remontuojamos gatvės dalies ilgis ~ 310 m, gatvės važiuojamosios dalies plotis ~ 3,0 m. Gatvės danga – žvyras.  2. Paplūdimio teritorijos plotas ~ 0,30 ha. |
| 1. STATINIO PROJEKTO RENGIMO ETAPAS | Projektiniai sprendiniai, Techninis darbo projektas |
| 1. STATINIO KATEGORIJA | Neypatingasis (gatvė), nesudėtingasis (paplūdimio infrastruktūra) |
| 1. STATYBOS RŪŠIS | Statinio kapitalinis remontas (gatvė), nauja statyba (paplūdimio infrastruktūra) |
| 1. LĖŠŲ POBŪDIS | ES fondų lėšos, valstybės ir savivaldybės biudžeto lėšos |
| 1. PROJEKTAVIMO PASLAUGŲ APIMTIS, TRUKMĖ IR STATYTOJO (UŽSAKOVO) PATEIKIAMI DUOMENYS | |
| 1. PROJEKTAVIMO PASLAUGŲ APIMTIS | Perkamų paslaugų apimtys:   * Projektinių pasiūlymų parengimas; * Projektinių pasiūlymų viešinimas (kai viešinti privaloma); * Statybą leidžiančio dokumento gavimas; * Techninio darbo projekto parengimas; * Projekto vykdymo priežiūra per visą statybos laikotarpį iki statybos užbaigimo akto ar deklaracijos apie statybos užbaigimą surašymo.   Projektinių pasiūlymų apimtis ir detalumas turi būti pakankamas statytojo sumanymui suprasti, gauti statybą leidžiantį dokumentą ir parengti techninį darbo projektą.  Bendruoju atveju projektinių pasiūlymų sudedamosios dalys nurodytos STR 1.04.04:2017 „Statinio projektavimas, projekto ekspertizė“ 8 priede, tačiau kiekvienu konkrečiu atveju papildomos projektinių pasiūlymų sudedamosios dalys nustatomos atsižvelgus į projektuojamo statinio specifiką ir specialiuosius reikalavimus, kai jie išduoti. Projektinių pasiūlymų sudedamųjų dalių sprendiniuose nurodomi projektuojamo statinio architektūros, infrastruktūros, želdynų ir kiti pagrindiniai sprendiniai, pakankami statytojo sumanymui suprasti, statinių funkcijai ir paskirčiai pagrįsti, be vidinių pastato inžinerinių sistemų ir (ar) komunikacijų išdėstymo sprendinių, konkrečių techninių specifikacijų, detalių skaičiavimų ir juos pagrindžiančių schemų.  Techninio darbo projekto sudedamosios dalys nurodytos STR 1.04.04:2017 „Statinio projektavimas, projekto ekspertizė“ 9 priede.  **Projekte numatomi sprendiniai:**  11.1. gatvę projektuoti nurodant normatyvinius atstumus (tarp gatvės raudonųjų linijų), tinklų apsaugos zonas, detalizuoti dangas,  11.2. projektuoti automobilių stovėjimo aikšteles su asfalto arba betono trinkelių danga;  11.3. projektuoti atitinkamo tipo nuovažas į visus projektavimo zonoje esančius sklypus iki sklypo ribos;  11.4. nurodyti eismo reguliavimo ir informacinių ženklų išdėstymą, eismo žymėjimą ant dangos paviršiaus;  11.5. parengti eismo organizavimo schemą darbų vykdymo laikotarpiu;  11.6. spręsti paviršinio vandens nuvedimą, teritorijos sutvarkymą;  11.7. gatvės ir automobilių stovėjimo aikštelių apšvietimas gatvės ruože nuo 0,00 km iki 0,06 km, pateikiant apšvietimo elementus, jų tvirtinimą ir spalvinį sprendimą;  11.8. pėsčiųjų takai nuo gatvės iki paplūdimio;  11.9. paplūdimio zonos infrastruktūra ir įranga:  - stoginę su lauko baldais;  - lauko laužavietė iš akmenų su metaliniu stovu virš laužo kepimui/virimui;  - vaikų žaidimų aikštelė su įranga;  - išmanioji paslaugų stotelė skirta greitam mobiliųjų įrenginių įkrovimui;  - suolai, šiukšliadėžės;  - medinių konstrukcijų stendas su stogeliu;  11.10. suprojektuoti pontoninį lieptą su tilteliu ir aikštele. Liepto konstrukcija turi būti parinkta tokia, kad būtų galimybė lieptą žiemos laikotarpiui atjugti nuo krante įrengtos stacionarios dalies;  11.11. statiniai ir įranga turi būti pritaikyti žmonių su negalia reikmėms pagal STR 2.03.01:2019 „Statinių prieinamumas“ reikalavimus;  11.12. projekte turi būti pritaikyti universalaus dizaino sprendiniai.  Galimus tinkamus projekto rengimo sprendinius ir su tuo susijusias statybinių inžinerinių (ir kitų) tyrinėjimų ir statinių statybos projektavimo darbų apimtis Paslaugos teikėjas, kaip kompetentingas savo srities žinovas, turi susiplanuoti ir numatyti. |
| 1. KITOS PASLAUGOS | ***Pasiūlymo kainoje turi būti numatyti:***   * inžinerinių geodezinių, topografinių tyrinėjimo dokumentų parengimas (statybos sklypo, inžinerinių tinklų ir susisiekimo komunikacijų trasų), ar, esant reikalui, jų papildymas, atnaujinimas, duomenų patikslinimas; * geologijos tyrimai (*jei reikalinga*), ataskaitų parengimas ir jų užregistravimas teisės aktų nustatyta tvarka; * atlikti Planuojamos ūkinės veiklos poveikio aplinkai vertinimą ar/ir Planuojamos ūkinės veiklos poveikio aplinkai vertinimo atranką, nustatyti poveikio „Natūra 2000“ teritorijoms reikšmingumą (kai reikalinga pagal teisės aktus); * prisijungimo ar inžinerinių tinklų pertvarkymo sąlygų užsakymas, gavimas ir jų realizavimas rengiamame projekte; * informacijos apie pradėtą rengti projektą pateikimas reikiamoms institucijoms teisės aktų nustatyta tvarka; * atsakymų ir paaiškinimų per Statytojo nurodytą terminą į Teikėjų paklausimus (pagal parengtą Projektą) parengimas ir pateikimas Statytojui, vykdant Rangovo ir Techninės priežiūros parinkimo procedūras; * nuolatinis dalyvavimas pasitarimuose, statybą kontroliuojančių institucijų patikrinimuose, tinkamas atstovavimas projekto rengėjui ir nuolatinis su projekto įgyvendinimu susijusių klausimų sprendimas rangos darbų laikotarpiu bei, esant poreikiui, garantiniu atliktų statybos darbų periodu; * atstovauti (dalyvauti susitikimuose (posėdžiuose, derinimuose ir kitose susitikimuose) užsakovo interesams dėl statinio statybos projekto santykiuose su statybos dalyviais, viešojo administravimo subjektais, inžinerinių tinklų ir susisiekimo komunikacijų savininkais (ar naudotojais), taip pat juridiniais ir fiziniais asmenimis, kurių veiklos principus statybos srityje nustato Lietuvos Respublikos statybos įstatymas; * projekto sprendiniai turi būti ekonomiškai pagrįsti ir racionalūs. Vadovautis naujausia ir geriausia patirtimi inžinerinio projektavimo ir eismo saugumo inžinerijos srityje; * projekto techninės specifikacijos turi būti parašytos konkrečiai šitam projektui, išsamios ir detalios. Statinio projekte, techninėje specifikacijoje negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai statinio statybos yra neįmanoma tiksliai ir suprantamai aprašyti ir apibūdinti. Šiuo atveju nurodymas pateikiamas įrašant žodžius „arba lygiavertis“; * projektinės dokumentacijos klaidų, neatitikimų normatyviniams dokumentams neatlygintinas taisymas per sutartyje nurodytą terminą.   ***Kiti reikalavimai:***   * projekto vykdymo priežiūros paslaugas vykdyti remiantis STR 1.06.01:2016 „Statybos darbai. Statinio statybos priežiūra“ ir kitais Užsakovo reikalavimais nurodytais techninėje specifikacijoje; * paslaugos teikėjas, vykdydamas paslaugas, privalo laikytis darbo saugos reikalavimų lankantis objekte; * teikėjas visus iškilusius klausimus ir problemas, susijusias su šioje techninėje užduotyje nustatytų tikslų ir užduočių vykdymu, turi spręsti savarankiškai (savo pastangomis), tačiau galutinius sprendimus priimti tik suderinus su Statytoju; * Statytojui raštu pareikalavus, po sutarties, kurios pagrindu buvo atlikti šioje techninėje užduotyje numatyti projektavimo darbai, įvykdymo, ne mažiau kaip du kartus perskaičiuoti statinio statybos skaičiuojamąją kainą (statinio projekto įgyvendinimo kainą) pagal einamųjų metų, kuriais numatoma statinio statybos pradžia, kainas. |
| 1. PROJEKTAVIMO PASLAUGŲ TERMINAI | *Pradžia:* Statinio projektavimo pradžia laikoma projektavimų paslaugų sutarties įsigaliojimo diena arba kita diena, nurodyta projektavimo paslaugų sutartyje.  *Trukmė (mėnesiais): 7* (septyni) mėnesiai. Termino pratęsimas nenumatomas. |
| 1. STATYTOJO PATEIKIAMŲ DOKUMENTŲ SĄRAŠAS | Statytojo pateikiami dokumentai (kopijos):  1. Situacijos schema, 1 lapas;  2. Nekilnojamojo turto registro centrinio duomenų banko išrašas (gatvės statiniai), 1 lapas;  Nekilnojamojo daikto kadastrinių matavimų byla (Kranto gatvė), kompl.  3. Nekilnojamojo turto registro centrinio duomenų banko išrašas (žemės sklypas Kranto g. 11), 2 lapai;  Žemės sklypo Kranto g. 11 planas, 2 lapai.  4. Nekilnojamojo turto registro centrinio duomenų banko išrašas (žemės sklypas Kranto g. 2A), 2 lapai.  Žemės sklypo Kranto g. 2A planas, 2 lapai. |
| 1. PROJEKTAVIMO PASLAUGŲ TECHNINĖ SPECIFIKACIJA | |
| 1. STATINIO PROJEKTE TAIKOMA TEISĖ IR NORMATYVINIAI DOKUMENTAI | Projektas rengiamas Lietuvos Respublikos Statybos įstatymu ir kitais įstatymais, reglamentuojančiais statinio saugos ir paskirties reikalavimus, teisės aktais, reglamentuojančiais esminius statinių reikalavimus (vieną, kelis ar visus) ir statinio techninius parametrus pagal statinių ar statybos produktų charakteristikų lygius ir klases, kitais teisės aktais, teritorijų planavimo ir normatyviniais statybos techniniais dokumentais, normatyviniais statinio saugos ir paskirties dokumentais.  Pasikeitus įstatymų ir kitų teisės aktų, reglamentuojančių perkamas paslaugas, nuostatoms ir reikalavimams, teikėjas turi vykdyti sutartį pagal galiojančius teisės aktus, tačiau apie tai turi informuoti Statytoją. |
| 1. PROJEKTO ĮFORMINIMAS | Projektas įforminamas komplektuojamas ir perduodamas Statytojui LST 1516 „Statinio projektas. Bendrieji įforminimo reikalavimai“, kitų reglamentų, standartų ir projektavimo darbų sutarties nustatyta tvarka. |
| 1. KITOS SĄLYGOS/ REIKALAVIMAI | Nurodyta techninėje specifikacijoje (1 priedas) |
|  |  |

*Pastaba:* Techninės užduoties pridedami dokumentai yra neatskiriama Techninės užduoties dalis.

\_\_\_\_\_\_\_\_\_\_\_\_\_\_\_\_\_\_\_\_\_\_\_